Legal Document

Category: 21

Text:
Κριτήρια για την επιλογή και τοποθέτηση Προϊσταμένων Διευθύνσεων και Γραφείων Πρωτοβάθμιας και Δευτεροβάθμιας Εκπαίδευσης και Γραφείων Φυσικής Αγωγής Δευτεροβάθμιας Εκπαίδευσης με θητεία και αποτίμηση τους ο ε αξιολογικές μονάδες. Τα κριτήρια για την επιλογή Προϊσταμένων Διευθύνσεων και Γραφείων Πρωτοβάθμιας και Δευτεροβάθμιας Εκπαίδευσης και Γραφείων Φυσικής Αγωγής Δευτεροβάθμιας Εκπαίδευσης, με θητεία, διακρίνονται σε τρεις (3) κατηγορίες και αποτιμώνται συνολικά σε εκατό (100) αξιολογικές μονάδες. Τα επί μέρους στοιχεία κατά κατηγορία κριτηρίων και η αποτίμηση τους σε αξιολογικές μονάδες έχουν ως εξής: Α. Υπηρεσιακή κατάσταση: 45 αξιολογικές μονάδες από τις οποίες: α) Η αρχαιότητα στην Υπηρεσία αποτιμάται σε 2,5 μονάδες για κάθε έτος πέραν των απαιτουμένων για την υποβολή αίτησης υποψηφιότητας και μέχρι 35 μονάδες κατ ανώτατο όριο. β) Η άσκηση διευθυντικού ή διοικητικού έργου στην Κεντρική Υπηρεσία, τις περιφερειακές υπηρεσίες του ΥΠΕΠΘ καθώς επίσης και στα δημόσια σχολεία αποτιμάται σε 2,5 μονάδες για κάθε έτος άσκησης του ως άνω έργου και μέχρι 10 μονάδες κατ ανώτατο όριο. Χρονικό διάστημα 6 μηνών και μιας ημέρας υπολογίζεται ως έτος. Β. Επιστημονική - Παιδαγωγική κατάρτιση: 30 αξιολογικές μονάδες, από τις οποίες: α) Το διδακτορικό δίπλωμα στον τομέα των επιστημών της αγωγής ή της ειδικότητας του υπηψηφίου ή της διοίκησης της Εκπαίδευσης αποτιμάται σε 9 μονάδες, συνολικά. β) Το μεταπτυχιακό δίπλωμα ΜΑSΤΕR ή αντίστοιχο στον τομέα των επιστημών της αγωγής ή της ειδικότητας του υποψηφίου ή της διοίκησης της εκπαίδευσης αποτιμάται σε 5 μονάδες συνολικά, μόνο στην περίπτωση που δεν αποτελεί προπομπό του διδακτορικού διπλώματος του ίδιου υποψηφίου. V) Το πτυχίο μετεκπαίδευσης διετούς διάρκειας στον τομέα των επιστημών της αγωγής ή της ειδικότητας του υποψηφίου ή της διοίκησης της εκπαίδευσης στο εσωτερικά ή το εξωτερικά αποτιμάται σε 4 μονάδες, συνολικά. δ) Το δεύτερο πτυχίο, εφόσον είναι πανεπιστημιακό, αποτιμάται σε 4 μονάδες και πάντως οχι άνω των 6 συνολικά μονάδων για περισσότερα από δύο πανεπιστημιακά πτυχία. ε) Το πτυχίο ετήσιας επιμόρφωσης στον τομέα των Επιστημών της Αγωγής ή της ειδικότητας του υποψηφίου στο εσωτερικό ή το εξωτερικό αποτιμάται σε 3 μονάδες συνολικά όταν δεν αποτελεί τυπικό προσόν διορισμού. στ) Διαπιστωμένη γνώση ξένης γλώσσας με τίτλο επιπέδου LΟWΕR ή αντίστοιχου ή ανωτέρου αποτιμώμενη σε 3 μονάδες συνολικά. Γνώση άλλης γλώσσας δεν αποτιμάται. Γ. Γενική συγκρότηση του υποψηφίου: 25 αξιολογικές μονάδες, από τις οποίες: α) Η κατάρτιση σε Θέματα της ισχύουσας εκπαιδευτικής νομοθεσίας αποτιμάται σε 5 μονάδες. Β) Η συγκρότηση για την άσκηση του έργου του Προϊσταμένου αποτιμάται σε 20 μονάδες. Η γενική συγκρότηση του υποψηφίου εκτιμάται από το αρμόδιο υπηρεσιακά συμβούλιο ύστερο από προσωπική συνέντευξη του υποψηφίου με τα μέλη του συμβουλίου. Σε περίπτωση συγκέντρωσης συνολικά ίσου αριθμού αξιολογικών μονάδων μεταξύ υποψηφίων, προηγείται στον πίνακα ο υποψήφιος που συγκεντρώνει περισσότερες αξιολογικές μονάδες στην κατηγορία Α. Σε περίπτωση και νέας ισοβαθμίας προηγείται κατά σειρά ο υποψήφιος που συγκεντρώνει περισσότερες αξιολογικές μονάδες στο άθροισμα των κατηγοριών Β και Γ και τέλος, ο υποψήφιος που συγκεντρώνει περισσότερες αξιολογικές μονάδες στην κατηγορία Γ (άρθρο 2 παρ. 3Γ0 Ν. 2043/1992). Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Διατάγματος. Αθήνα. 23 Φεβρουαρίου 1993 ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΓΕΩΡΓΙΟΣ ΣΟΥΦΛΙΑΣ.